ירוחם גורליק

הרב ירוחם גורליק (תרע"א, 1911 - ג' בתשרי תשמ"ג, 20 בספטמבר 1982) היה ראש ישיבה ליטאי-אמריקאי. כיהן כראש ישיבה בישיבת רבנו יצחק אלחנן שליד ישיבה יוניברסיטי.

ביוגרפיה
נולד בסלוצק לרבי אברהם משה, רבן של מספר עיירות בפולין. אמו רבקה מרים הייתה בתו של רבי ירוחם, רבה של דוברוב שכונה "ר' ירוחם חריף", ומקורבו של רבי יוסף דוב הלוי סולובייצ'יק, ה"בית הלוי".

בשנת תרפ"ז משפחתו היגרה לארצות הברית אך הוא נשאר בליטא ולמד בישיבת לומז'ה, ולאחר מכן למד 10 שנים בישיבת ראדין. לאחר מכן למד שנים בבריסק אצל רבי יצחק זאב סולובייצ'יק. בשנת תרצ"ח נישא לבתו של ר' שמואל יהודה בלקיס, מראשי הקהילה בבריסק. 

בפרוץ המלחמה, נמלט לווילנה, שם המשיך ללמוד אצל הרב מבריסק. נמלט מווילנה ליפן והגיע לארצות הברית בחורף תש"ב.

בבואו לאמריקה מונה לר"מ במתיבתא תפארת ירושלים בניו יורק, ועסק בפעולות ההצלה של יהודי מזרח אירופה. כשנה לאחר מכן, מונה לראש ישיבה בישיבה יוניברסיטי, וכיהן בתפקיד זה כארבעים שנה.

כמו כן הקים את ישיבת זיכרון משה ברובע הברונקס (ובהמשך בסאוט פלסבורג), בית ספר בית יעקב, "בית מרים" בהברונקס ו"ישיבה למצוינים" בסאוט פלסבורג.

משפחה
מבניו: 

 הרב צבי אבא, כיהן כראש ישיבה ומשגיח בזיכרון משה עד לפטירתו. 
 הרב חיים עוזר, כיהן בישיבה בסאוט פלסבורג, וכיום ר"מ בישיבת בית מדרש עליון. 
 רבי איסר גורליק, חתנו של הרב אליהו שווי, ר"מ בישיבת זיכרון משה בסאות' פולסברג. 
 הרב לייב, כיהן כראש ישיבת אלכסנדר בבורו פארק.

גיסו היה הרב יהודה אלטוסקי רב בקווינס ואביו של הרב חיים דוב אלטוסקי.

קישורים חיצוניים
 הרב ירוחם גורליק באתר ישיבה יוניברסיטי (כולל קישורים למידע נוסף)

הערות שוליים

ראשי ישיבה בישיבה יוניברסיטי
רבנים חרדים אמריקאים
בוגרי ישיבת לומז'ה
בוגרי ישיבת ראדין
תלמידי רבי יצחק זאב סולובייצ'יק
סלוצק: אישים
יהודים הקבורים בהר המנוחות
אמריקאים שנולדו ב-1911
אמריקאים שנפטרו ב-1982